S Packetou je spokojný Červeník a tiež Hrubý Šúr
22.11.2021
Samoobslužné výdajné miesto Packety Z-BOX prináša slobodu doručovateľských služieb aj do malých obcí, kde medzi hlavné prekážky patrí najmä krátka otváracia doba prevádzok poskytujúcich poštové služby. Otváracie hodiny nonstop, vyzdvihovanie zásielok z celého sveta, rýchlo, bez čakania a bezkontaktne sa pre obyvateľov menších miest môže vďaka Z-Boxom stať realitou. Našim cieľom je, aby Z-BOX slúžil občanom každej – aj tej najmenšej – dediny na Slovensku.
Modernú a ekologickú službu už dnes majú aj napríklad v obciach Červeník a Hrubý Šúr.
Z-BOX má podľa slov Mariána Mihálika, starostu obce Červeník, medzi obyvateľmi pozitívnu spätnú väzbu. "Na Z-BOX máme veľmi dobrú odozvu od našich občanov, lebo je to služba, ktorá v našej obci doteraz chýbala."
Z-BOX predstavuje doručovanie 21. storočia a cestu, ako si vyzdvihnúť zásielku rýchlo, bez čakania a bezkontaktne. Záujem rozšíriť služby v obci majú nielen občania ale aj samotní starostovia.
"S nápadom umiestnenia Z-BOXu v našej obci som prišiel ja. Pomyslel som si, že takýto box by bol dobrý aj v obci Hrubý Šúr, keďže u nás absentujú poštové služby a obyvatelia si často dávali umiestňovať zásielky na obecný úrad," vysvetlil dôvody inštalácie Z-BOXu Ing. Adrián Takács, starosta obce Hrubý Šúr.
Proces dohodnutia spolupráce medzi obcou a Packetou pritom nie je vôbec komplikovaný. Obec osloví Packetu, poprípade naopak, a následne zastupiteľstvo prerokuje možnosť umiestnenia Z-BOXU v obci a zhodne sa na konkrétnej lokalite, kde by bolo ideálne ho postaviť. Po dohodnutí zmluvných podmienok môžeme Z-BOX inštalovať.
Aj podľa Mariána Mihálika, bol celkový priebeh ľahko zvládnuteľný. "Procesy boli veľmi jednoduché, oslovil som zastupiteľstvo, ktoré s tým samozrejme súhlasilo, lebo takáto služba sa neodmieta."
O tom, kam Z-BOX inštalovať mal starosta obce Hrubý Šúr hneď jasnú predstavu. "Z-BOX sme umiestnili pred obecný úrad a pred miestne potraviny a to z toho dôvodu, že táto lokalita patrí medzi najfrekventovanejšie lokality v obci."
S inštaláciou Z-BOXu nie sú spojené žiadne stavebné úpravy. Jeho vybudovanie je tak rýchle a jednoduché. Už za pár dní od finálneho odsúhlasenia zo strany obce môže Z-BOX slúžiť občanom.
"Ráno sa Z-BOX priviezol a pracovníci Packety ho do dvoch hodín osadili," priblížil svoju skúsenosť starosta obce Červeník.
"Kvôli inštalácii Z-BOXu sme nerobili žiadne stavebné úpravy, vďaka solárnym panelom Z-BOX nepotrebuje ani prívod elektrickej energie," doplnil informáciu k stavebným úpravám Adrián Takács.
Zdroj:
https://www.zmos.sk/s-packetou-je-spokojny-cervenik-a-tiez-hruby-sur--oznam/mid/405616/.html#m_405616
Zoznam aktualít:
- 05.12.2020 | 0.11 Mb
- 10.11.2020 | 0.11 Mb
- 10.11.2020 | 0.09 Mb
- 09.11.2020 | 0.09 Mb
- revitalizácia Hrubošúrskeho ramena22.10.2020 | 0.7 Mb
- Zverejnenie výzvy podľa § 34e zákona č. 229/1991 Zb. na úradnej tabuli obce - žiadosť.05.10.2020 | 2.51 Mb